C 398/16

Valitus, jonka Amer Foz on tehnyt 4.8.2022 unionin yleisen tuomioistuimen (neljäs jaosto) asiassa T-296/20, Foz v. neuvosto, 18.5.2022 antamasta tuomiosta

(Asia C-524/22 P)

(2022/C 398/20)

Oikeudenkäyntikieli: englanti

Asianosaiset

Valittaja: Amer Foz (edustaja: asianajaja L. Cloquet)

Muu osapuoli: Euroopan unionin neuvosto

Vaatimukset

Valittaja vaatii, että unionin tuomioistuin

— kumoaa osittain valituksenalaisen tuomion siltä osin kuin sillä hylätään valittajan kanne, joka koskee kanteessa tarkoitettujen vuoden 2021 pysyttämistoimien kumoamista

— tämän johdosta kumoaa Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 27.5.2021 annetun neuvoston päätöksen (YUTP) 2021/855 (1) siltä osin kuin sitä sovelletaan valittajaan

— tämän johdosta kumoaa Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2021 annetun neuvoston täytäntöönpanoasetuksen (EU) 2021/848 (2) siltä osin kuin sitä sovelletaan kantajaan

— tämän johdosta määrää neuvoston poistamaan valittajan nimen Syyriaan kohdistettavista rajoittavista toimenpiteistä 31.5.2013 annetun neuvoston päätöksen 2013/255/YUTP (3) ja Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annetun neuvoston asetuksen (EU) No 36/2012 (4) liitteistä ja

— velvoittaa siis neuvoston korvaamaan kaikki oikeudenkäyntikulut valittajalle aiheutuneet oikeudenkäyntikulut mukaan lukien.

Oikeudelliset perusteet ja pääasialliset perustelut

Valittaja vetoaa valituksensa tueksi kahdeksaan valitusperusteeseen.

Ensimmäinen valitusperuste perustuu selvitysaineiston ja tosiseikaston vääristämiseen Pro-Justice Blogiin perustuvan näytön osalta.

Toinen valitusperuste perustuu selvitysaineiston ja tosiseikaston vääristämiseen Syria Reportiin perustuvan näytön osalta.

Kolmas valitusperuste perustuu selvitysaineiston ja tosiseikaston vääristämiseen Reutersin lehdistöartikkeleihin perustuvan näytön osalta.

Neljäs valitusperuste perustuu selvitysaineiston ja tosiseikaston vääristämiseen ASM International General Trading LLC:hen perustuvan näytön (Arab Newsin ja Al Arabiyan internetsivustot) osalta.

Viides valitusperuste perustuu oikeudelliseen virheeseen siltä osin kuin unionin yleinen tuomioistuin on soveltanut virheellisesti Anbouba-oikeuskäytäntöä (21.4.2015 annettu tuomio Anbouba v. neuvosto, C-630/13 P, EU:C:2015:247, ja 21.4.2014 annettu tuomio Anbouba v. neuvosto, C-605/13 P, EU:C:2015:248) ja erityisesti kriteereitä, jotka koskevat riittävän konkreettisia, täsmällisiä ja yhtäpitäviä todisteita.

Kuudes valitusperuste perustuu oikeudelliseen virheeseen siltä osin kuin unionin yleinen tuomioistuin on soveltanut virheellisesti päätöksen 2013/255/YUTP 27 ja 28 artiklaa, sellaisena kuin ne ovat muutettuina päätöksen (YUTP) 2015/1836 (5) loppuosalla, sekä asetuksen N:o 36/2012 15 artiklaa, sellaisena kuin se on muutettuna asetuksella (EU) 2015/1828. (6)

Seitsemäs valitusperuste perustuu tosiseikaston vääristämiseen valittajan ja Samer Fozin välisen yhteyden puuttumisen osalta.

Kahdeksas valitusperuste perustuu oikeudelliseen virheeseen siltä osin kuin unionin yleinen tuomioistuin on soveltanut virheellisesti todistustaakkaa koskevia sääntöjä.

(1) EUVL 2021, L 188, s. 90.

(2) EUVL 2021, L 188, s. 18.

(3) EUVL 2013, L 147, s. 14.

(4) EUVL 2012, L 16, s. 1.

(5) Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 12.10.2015 annettu neuvoston päätös (YUTP) 2015/1836 (EUVL 2015, L 266, s. 75).

(6) Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta 12.10.2015 annettu neuvoston asetus (EUVL 2015, L 266, s. 1).